पाएं अपने शहर की ताज़ा ख़बरें और फ्री ई-पेपरडाउनलोड करें
सीकर. सीकर में तीन साल में पौधरोपण अभियान पर 18 करोड़ 17 लाख रुपए से ज्यादा का खर्च हुए हैं। इन तीन साल में बजट तो बढ़ा है, जबकि वन घट रहे हैं। 63 हजार 768 हेक्टेयर वन भूमि में 150 हेक्टेयर पर अतिक्रमण हंै। वहीं हरियाली 8.37 फीसदी है। यह आंकड़ा सालों से एक जगह ही ठहरा हुआ है। आंकड़ों के अनुसार सीकर जिले में 2009-10 में 579.246 लाख रुपए पौधे लगाने पर खर्च हुए।
अगले ही साल यह खर्चा लगभग इतना ही 562.69 लाख रहा। वर्ष 2011-12 में यह बढ़कर 675.68 लाख रुपए हो गया। उल्लेखनीय है कि सरकार हर साल 500 पौधे प्रति हेक्टेयर लगाने का दावा करती है।जबकि हालात सबके सामने हैं। इसके लिए दो उदाहरण काफी हैं। रैवासा के पास अवैध खनन ने पहाड़ उजाड़ दिया तो नानी में वन भूमि पर आ रहे गंदे पानी ने सैकड़ों पौधे लील लिए हैं। एक और बानगी यह है कि जिले में वन भूमि 637 स्क्वायर किमी है जबकि हरियाली महज 8.37 फीसदी है। हरियाली कुल क्षेत्र की 33 फीसदी होनी चाहिए।
नवलगढ़ रोड 48 डिग्री, रेलवे कॉलोनी 44 डिग्री
शहर की नवलगढ़ रोड। दूर-दूर तक दरख्तों का नामोनिशान नहीं। वक्त दोपहर 12.30 बजे और तापमान 48 डिग्री। अमूमन व्यस्त रहने वाली इस सड़क पर मंगलवार को इस समय सन्नाटा पसरा हुआ था। यहां से महज 300 मीटर दूर रेलवे कॉलोनी से एसके अस्पताल जाने वाली सड़क की स्थिति बिलकुल उलट। सड़क पर खूब तादाद में पेड़ खड़े हैं। इसी समय इस इलाके में तापमान 44 डिग्री था।
एक ही समय दो इलाकों में तापमान के अंतर की अब वजह भी जान लीजिए। यह सबकुछ हरियाली की वजह से मुमकिन हो रहा है। क्योंकि हरियाली में नमी होती है, जो तापमान को अवशोषित कर लेती है। जिससे ही चंद पेड़ ही कम से कम चार डिग्री तापमान गिरा सकते हैं।
प्रदूषण रोकने को करें पहल
बाजार में थोड़ी दूर तक जाने के लिए गाड़ी की बजाय पैदल जाएं। हफ्ते में एक दफा साइकिल की सवारी करें। बेवजह पानी बिजली का इस्तेमाल न करें। बल्ब से टेंपरेचर बढ़ता है। इसकी जगह सीएफएल का
इस्तेमाल करें। एक ही कॉलोनी से एक या आसपास के दफ्तर में जाने वाले कार शेयरिंग करें। गाड़ी को मेनटेन रखें, नहीं तो कार्बन उत्सर्जन ज्यादा होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn